Source: http://diasyndesi.teicm.gr/education/internship/epidotisi-oaed
Timestamp: 2020-08-03 18:29:04+00:00
Document Index: 31022905

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Πρόγραμμα επιχορήγησης του ΟΑΕΔ για απασχόληση σπουδαστών Τ.Ε.Ι. στο πλαίσιο της Πρακτικής Άσκησης
Ο ΟΑΕΔ δίνει κίνητρο στις επιχειρήσεις και γενικά στους εργοδότες του Ιδιωτικού Τομέα, τις τράπεζες και στους Φορείς, Οργανισμούς ή Υπηρεσίες που δεν υπάγονται στο Δημόσιο Τομέα, να δέχονται σπουδαστές για την πραγματοποίηση της πρακτικής άσκησης τους. Σκοπός είναι να διευκολύνονται οι σπουδαστές στη διαδικασία εκπόνησης της πρακτικής άσκησης, η οποία είναι απαραίτητη για την απόκτηση του πτυχίου τους.
Οι επιχειρήσεις και οι εργοδότες του Ιδιωτικού Τομέα, οι τράπεζες και Φορείς που δεν υπάγονται στο Δημόσιο Τομέα θα απευθύνονται στις υπηρεσίες (ΚΠΑ 2) του ΟΑΕΔ όπου ανήκει η επιχείρηση ή το υποκατάστημα της επιχείρησης στο οποίο θα ασκηθεί ο σπουδαστής. Τα δικαιολογητικά πρέπει να είναι πρωτότυπα και υποβάλλονται μέχρι έξι μήνες μετά τη λήξη της πρακτικής άσκησης του σπουδαστή.
Επισημαίνεται ότι δεν απαιτείται αναγγελία πρόσληψης στο σύστημα ΙΚΑ-ΣΕΠΕ-ΟΑΕΔ για την πρακτική άσκηση των σπουδαστών Τ.Ε.Ι.
Η πρωτότυπη Βεβαίωση Σπουδών του ΤΕΙ, όπου αναφέρεται ότι ο σπουδαστής βρίσκεται στο τέλος του θεωρητικού μέρους των σπουδών και είναι σε θέση να πραγματοποιήσει την εξάμηνη πρακτική άσκηση για την απόκτηση του πτυχίου του.
Η Eιδική Σύμβαση που έχει υπογραφεί και από τα τρία μέρη (ΤΕΙ - ΕΡΓΟΔΟΤΗΣ - ΣΠΟΥΔΑΣΤΗΣ) την οποία χορηγεί το ΤΕΙ.
Υπεύθυνη Δήλωση Εργοδότη για Πρακτική Άσκηση Σπουδαστών ΤΕΙ ή ΑΣΠΑΙΤΕ (υποβάλλεται εις διπλούν) η οποία χορηγείται από την αρμόδια Υπηρεσία ΚΠΑ2 του ΟΑΕΔ και συμπληρώνεται με τα στοιχεία των δικαιούχων (επιχειρήσεων κλπ) και του σπουδαστή (μετά την λήξη της πρακτικής άσκησης). Η ανωτέρω Υπεύθυνη Δήλωση είναι αναρτημένη στην ιστοσελίδα του Οργανισμού, www.oaed.gr, Ενεργητικές Πολιτικές, Προγράμματα Απασχόλησης, Πρόγραμμα Επιχορήγησης Ιδιωτικών Επιχειρήσεων για Απασχόληση Σπουδαστών ΑΤΕΙ - ΑΣΠΑΙΤΕ (πρώην ΣΕΛΕΤΕ), Σχετικά Αρχεία Προγράμματος.
Επισημαίνεται ότι από 14.2.2012 το νέο κατώτατο ημερομίσθιο ανέρχεται (i) στο ποσό των 26,18 ευρώ για άτομα άνω των 25 ετών π.χ 26,18Χ80%=20,94Χ25= 523,5 ευρώ και (ii) στο ποσό των 22,82 ευρώ για νέους κάτω των 25 ετών π.χ. 22,82Χ80%=18,26 Χ25= 456,5 ευρώ.
Ο ΟΑΕΔ δεν επιχορηγεί επιχειρήσεις ή εργοδότες του Ιδιωτικού Τομέα κλπ, για ασκούμενους οι όποιοι έχουν απασχοληθεί σε αυτές κατά το παρελθόν.
Ν. 1351/83.
Η 30317/14.2.86 ΚΥΑ Υπουργού Εργασίας και Κοινωνικών Ασφαλίσεων (ΦΕΚ 116Β/19.2.86), η Απόφαση 31324/5.6.86 (ΦΕΚ 431Β/30.6.86).
Η Ε5/1797/20.3.86 ΚΥΑ Υπουργών Εθνικής Παιδείας & Θρησκευμάτων και Εργασίας & Κοινωνικών Ασφαλίσεων (ΦΕΚ 183/τ.β’/14.4.86)
Η Απόφαση με αριθμ. Ε5/4825/16.6.86 (ΦΕΚ 53τ.β’/16.7.86) ΚΥΑ
Η με αριθ. πρωτ. 94200/1986 σχετική εγκύκλιος της Δ/νσης Απασχόλησης.
Περισσότερες πληροφορίες στον δικτυακό τόπο του ΟΑΕΔ